
**ΑΝΑΤΟΜΙΑ ΜΙΑΣ… ΕΚΘΕΣΗΣ**

* **ΠΕΡΙΓΡΑΦΟΝΤΑΣ ΕΝΑ ΖΩΑΚΙ**

**ΔΟΜΗ ΤΟΥ ΚΕΙΜΕΝΟΥ**

**ΕΙΣΑΓΩΓΗ:** ***1η παράγραφος***: Ποιο είναι το όνομά του και πότε το συνάντησες/είδες για πρώτη φορά;

**ΚΥΡΙΩΣ ΘΕΜΑ**: ***2η παράγραφος***: Εξωτερική εμφάνιση.

***3η παράγραφος***: Προσωπικότητα/συμπεριφορά, ελαττώματα και προτερήματα. Κάθε τι το αιτιολογούμε κιόλας. Πώς καταλαβαίνουμε ότι είναι έτσι;

***4η παράγραφος***: Συνήθειες. Πράγματα που του αρέσει να κάνει κάθε μέρα.

**ΕΠΙΛΟΓΟΣ**: ***5η παράγραφος***: Δικές μας σκέψεις και συναισθήματα για το ζωάκι που περιγράφουμε.

***ΠΡΟΣΟΧΗ!! :***

* Για να περιγράψουμε την εξωτερική εμφάνιση ξεκινάμε από τα πιο γενικά και πηγαίνουμε προς τα πιο συγκεκριμένα χαρακτηριστικά.
* Δεν ξεχνάμε να χρησιμοποιούμε επίθετα, παρομοιώσεις, μεταφορές, διάλογο για να ομορφαίνουμε και να ζωντανεύουμε τις περιγραφές μας.

ΛΕΞΙΛΟΓΙΟ: καφετής, με βούλες, γκρίζος, καμαρωτός, μακριά πόδια, γυαλιστερό τρίχωμα, πεταχτά αυτάκια, φουντωτή ουρίτσα, αμυγδαλωτά μάτια, πονηρά ματάκια, μακριά μουσούδα, ροζ γλωσσίτσα, παιχνιδιάρης, ήρεμος, έξυπνος, ακίνδυνος, πιστός, γενναίος, ζαβολιάρης, πονηρός, αργοκίνητος, χαρούμενος, φιλικός, φασαριόζος, παραπονιάρης, αγαπησιάρης, λιχούδης.